Държавен вестник, бр. 94, 2010 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  94
2. членове – заместник-министър на транс­
порта, информационните технологии и съ­
общенията, заместник-министър на земе­
делието и храните, заместник-министър на 
външните работи, заместник-министър на 
регионалното развитие и благоустройството, 
заместник-министър на икономиката, енер­
гетиката и туризма, заместник-министър на 
здравеопазването, изпълнителният директор 
на Изпълнителната агенция по околна среда, 
директорът на Института по океанология към 
Българската академия на науките, директорът 
на Басейновата дирекция за Черноморския 
район, изпълнителният директор на Изпъл­
нителна агенция „Морска администрация“ 
или оправомощени от тях длъжностни лица.
Чл. 4. За участие в заседанията на съ­
вета могат да бъдат канени представители 
на бизнеса, неправителствени организации, 
академични и други институции, ангажира­
ни с изпълнението на Морската стратегия и 
програмата от мерки.
Чл. 5. Председателят на съвета по чл. 2 по 
своя инициатива или по предложение поне 
на двама от членовете свиква заседания за 
обсъждане на въпроси от компетенциите на 
съвета. 
Чл. 6. Съветът приема свои процедурни 
правила за работа, в които определя:
1. правилата за провеждане на заседания;
2. начина за вземане на решения;
3. други въпроси, свързани с дейността 
на съвета.
Чл. 7. Съветът осъществява своята дейност 
без допълнителен щатен персонал и финан­
сова издръжка.
Чл. 8. Дирекция „Управление на водите“ 
на Министерството на околната среда и во­
дите изпълнява функциите на секретариат на 
съвета и съхранява архивните материали от 
неговата работа. 
Чл. 9. Информация за състава, функциите и 
дейността на съвета се публикува на интернет 
адрес: http://www.saveti.government.bg.
Заключителни разпоредби
§ 1. Постановлението се приема на осно­
вание чл. 135, ал. 1, т. 19 от Закона за водите 
и чл. 21 от Закона за администрацията.
§ 2. Поименният състав на съвета по чл. 2 
се определя по предложение на съответните 
министри и ръководители на ведомства в 
едномесечен срок от влизане в сила на пос­
тановлението.
§ 3. Изпълнението на постановлението се 
възлага на министъра на околната среда и 
водите.
§ 4. Постановлението влиза в сила от деня 
на обнародването му в „Държавен вестник“.
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за опазване на околната среда в морските води
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се уреждат редът и 
начинът за постигане и поддържане на добро 
състояние на околната среда в морските води 
(морската околна среда).
(2) Целта на наредбата е постигане на 
съгласуваност между различните политики, 
споразумения и законодателни мерки, чието 
въздействие е насочено върху морската околна 
среда и в които се включва опазването на 
отделните компоненти на околната среда.
(3) За постигане на целите по ал. 2 се 
разработва и изпълнява морска стратегия за:
1. защита и съхраняване на морската околна 
среда, предотвратяване на нейното влошаване 
или, когато е практически възможно, възста­
новяване на морските екосистеми в територии, 
които са били неблагоприятно засегнати;
2. предотвратяване и намаляване на въ­
веждането и освобождаването на вещества от 
антропогенен произход в околната среда с цел 
поетапно премахване на замърсяването и га­
рантиране липсата на съществено въздействие 
или опасност за човешкото здраве, биологич­
ното разнообразие на морските екосистеми 
и законосъобразното използване на морето.
(4) Водещ принцип при разработването и 
изпълнението на морската стратегия е екосис­
темният подход в управлението на човешките 
дейности, който гарантира, че:
1. нивата на общото въздействие на чо­
вешките дейности са в граници, съвместими 
с постигане на добро състояние на околната 
среда в морските води;
2. способността за адаптация на морските 
екосистеми към фактори и промени, предиз­
викани от човека, не е нарушена и е налична;
3. използването и управлението на морските 
ресурси е устойчиво; 
4. трансграничните последици за качеството 
на морската околна среда на трети страни 
от региона на Черно море са отчетени и 
анализирани.
(5) Стратегията по ал. 3 първоначално се 
разработва за срок 10 години.
Чл. 2. (1) Наредбата се прилага за морските 
води на Република България. 
(2) Морските води по ал. 1 обхващат:
1. водите, морското дъно и геоложката 
основа откъм страната на откритото море 
спрямо изходните линии, от които се измерва 
широчината на териториалното море, до най-
крайната зона, в която Република България 
осъществява суверенни права, юрисдикция 
и контрол, съгласно Закона за морските 
пространства, вътрешните водни пътища и